Sinubruni varð í sumarbústaðabyggð á Flötum skammt frá Árnesi í Skeiða- og Gnúpverjahreppi í gærkvöldi. Lárus Kristinn Guðmundsson, varaslökkviliðsstjóri hjá Brunavörnum Árnessýslu, segir að eldurinn hafi líklega kviknað út frá flugeldum. Hann biður fólk að fara varlega á gamlárskvöld. Um einn hektari lands brann og þrír sumarbústaðir voru í hættu.
Það var sem sagt verið að skjóta upp flugeldum og hérna, það kemur bara, er glóð eða annað sem kemst í sinu eða þurran gróður. Það er búið að vera núna bæði hvasst og þurrt þarna upp frá þannig að það kviknar í gróðri. Fólk þarna á svæðinu, sumarbústaða eigendur, reyna að slökkva eldinn en ráða ekki við hann þannig hann hleypur þarna um talsvert mikið svæði, hugsanlega um einn hektari sem að brennur. Hafi þið áhyggjur af einhverjum svona vandkvæðum á gamlárskvöld? Já, ef það hvorki snjóar né blotnar í þá höfum við áhyggjur af því og hvetjum fólk til að fara mjög varlega með bæði eld og flugelda og vera varkárt.
Flugeldar ollu að líkindum sinubruna í sumarbústaðabyggð á Flötum skammt frá Árnesi í Skeiða- og Gnúpverjahreppi í gærkvöldi. 